钦定古今图书集成/历象汇编/历法典/第083卷 > 吴
## 钦定古今图书集成/历象汇编/历法典/第083卷 > 吴

吴散骑常侍王蕃制《仪象》。

按《晋书天文志》：吴时中常侍庐江王蕃善数术，传刘
洪《乾象历》，依其法而制浑仪，立论考度曰：“前儒旧说，
天地之体状如鸟卵，天包地外，犹壳之裹黄也。周旋
无端，其形浑浑然，故曰浑天也。周天三百六十五度
五百八十九分度之百四十五，半覆地上，半在地下，
其二端谓之南极、北极。北极出地三十六度，南极入”
地三十六度，两极相去一百八十二度半。彊绕北极
径七十二度，常见不隐，谓之“上规”；绕南极七十二度，
常隐不见，谓之“下规。”赤道带天之纮，去两极各九十
一度少彊，黄道日之所行也。半在赤道外，半在赤道
内，与赤道东交于角五少弱，西交于奎十四少彊。其
赤道外极远者，去赤道二十四度，斗“二十一度是也。
其入赤道内极远者亦二十四度，井二十五度是也。
日南至在斗二十一度，去极百一十五度少彊”是也。
日最南，去极最远，故景最长。黄道，斗二十一度，出辰
入申，故日亦出辰入申。日昼行地上百四十六度彊，
故日短；夜行地下二百一十九度少弱，故夜长。自南
至之后，日去极稍近，“故景稍短。日昼行地上度稍多，
故日稍长；夜行地下度稍少，故夜稍短；日所在度稍
北，故日稍北。以至于夏至，日在井二十五度，去极六
十七度少彊，是日最北，去极最近，景最短。黄道井二
十五度，出寅入戌，故日亦出寅入戌。日昼行地上二
百一十九度少弱，故日长；夜行地下百四十六度彊，
故夜短。自夏至之后，日去极稍远，故景梢长。日昼行
地上度稍少，故日稍短；夜行地下度稍多，故夜稍长。
日所在度稍南，故日出入稍南，以至于南至而复初
焉。”斗二十一，井二十五，南北相应四十八度。春分日
在奎，十四少彊，秋分日在角，五少弱，此黄赤二道之
交中也。去极俱九十一度少彊。南北处斗二十一井
二十五之中，故景居二至长短之中。奎十四，角五，由
卯入酉，故日亦出卯入酉。日昼行地上，夜行地下，俱
百八十二度半彊。故日见之漏五十刻，不见之漏五
十刻，谓之“昼夜同。”

### 安帝义熙十四年刘裕入咸阳得刘曜时所造浑天仪以归

按：《晋书安帝本纪》，不载。　按《隋书天文志》：案《虞书》“舜
在璇玑玉衡，以齐七政。”则考《灵曜》所谓观玉仪之游，
昏明主时，乃命中星者也。璇玑中而星未中为急，急
则日过其度，月不及其宿；璇玑未中而星中为舒，舒
则日不及其度，月过其宿。璇玑中而星中为调，调则
风雨时，庶草蕃芜而五谷登，万事康也。所言璇玑者，
谓浑天仪也。故《春秋文耀钩》云：“唐尧即位，羲和立浑
仪。”而先儒或因星官书，北斗第二星名璇，第三星名
玑，第五星名玉衡，仍七政之言，即以为北斗七星载
笔之官，莫之或辨。史迁、班固犹且致疑。马季长创谓
玑衡为浑天仪，郑兀亦云：“其转运者为玑，其持正者
为衡”，皆以玉为之。七政者，日月五星也，以玑衡视其
行度，以观天意也。故王蕃云：“浑天仪者，羲和之旧器，
积代相传，谓之玑衡。其为用也，以察三光，以分宿度
者也。又有浑天象者，以著天体，以布星辰。而浑象之
法，地当在天中，丌势不便，故反观丌形。地为外匡于
已解者，无异在内，诡状殊体，而合于理，可谓奇巧。然
斯二者以考于天，盖密”矣。又云：“古旧浑象以二分为
一度，周七尺三寸半”，而莫知何代所造。今案虞喜云：
《洛下闳》为汉孝武帝于地中转浑天定时节，作《泰初
历》。或其所制也。汉孝和帝时，太史揆候，皆以赤道仪
与天度，颇有进退。以问典星待诏姚崇等，皆曰：“星图
有规法，日月实从黄道，官无其器。”至永元十五年，诏
左中郎将贾逵乃始造《太史黄道铜仪》。至桓帝延熹
七年，太史令张衡更以铜制，以四分为一度，周天一
丈四尺六寸一分，亦于密室中以漏水转之，令司之
者闭户而唱之，以告灵台之观天者。“璇玑所加，某星
始见，某星已中，某星今没”，皆如合符。蕃以古制局小，
以布星辰，相去稠穊，不得了察。张衡所作，又复伤大，
难可转移。蕃今所作，以三分为一度，周一丈九寸五
分四分之三，长古法三尺六寸五分四分分之一，减
衡法亦三尺六寸五分四分分之一。浑天仪法，黄赤
道各广一度有半。汝今所作浑象，黄赤道各广四分
半，相去七寸二分。又云，“黄赤二道相共交错，其间相
去二十四度。以两仪准之，二道俱三百六十五度有
奇。又赤道见者常一百八十二度半彊；又南北考之，
天见者亦一百八十二度半彊。”是以知天之体圆如
弹丸，南北极相去一百八十二度半彊也。而陆绩所
作浑象，形如鸟卵，以施二道，不得如法。若使二道同
规，则其间相去不得满二十四度；若令相去二十四
度，则黄道当“长于赤道。又两极相去不翅八十二度
半。”彊案绩说云：“天东西径三十五万七千里，直径亦
然。”则绩意亦以天为正圆也。器与言谬，颇为乘僻。然
则浑天仪者，其制有机有衡，既动静兼状，以效二仪
之情，又周旋衡管，用考三光之分，所以揆正宿度，准
步盈虚，求古之遗法也。则先儒所言圆规径八尺“汉
候台铜仪，蔡邕所欲寝伏其下者是也。梁华林重云
殿前所置铜仪，其制则有双环规相并，间相去三寸
许，正竖当子午。其子午之间，应南北极之衡，各合而
为孔，以象南北枢，植楗于前后以属焉。又有单横规，
高下正当浑之半，皆周匝分为度数，署以维辰之位，
以象地。又有单规，斜带南北之中”，与《春秋》二分之日
道相应，亦周匝分为度数，而署以维辰，并相连著，属
楗植而不动。其里又有双规，相并如外双规，内径八
尺，周二丈四尺，而属双轴。轴两头出规外各二寸许，
合两为一。内有孔，圆径二寸许，南头入地，下注于外
双规南枢孔中以象南极，北头出地，上入于外双规。
规北枢孔中以象“北极。其运动得东西转，以象天行。
其双轴之间，则置衡长八尺，通中有孔，圆径一寸，当
衡之半，两边有关，各注著双轴。衡既随天象东西转
运，又自于双轴间得南北低仰，所以准验辰历，分考
次度。其于揆测，唯所欲为之者也。”检其鑴题，是伪刘
曜光初六年史官丞南阳孔挺所造，则古之浑仪之
法者也。而宋御史中丞何承天及太中大夫徐爰各
著《宋史》，咸以为即张衡所造。其仪略举天状，而不缀
经星七曜。魏晋丧乱，沉没西戎。义熙十四年，宋高祖
定咸阳，得之。梁尚书沈约著《宋史》亦云，然。皆失之远
矣。